Қазақстан Республикасының ғылым және білім министрлігі

Алматы облысы Сарқан ауданы

Тақырыбы: ***Жаңартылған білім беру мазмұнында педагогтың***

 ***кәсіби құзырлылығын жетілдіру***

 Баяндаманы дайындаған : Тыныбаева Раушан Ниязбековна

“Екіаша орта мектебі” КММ

 директордың оқу ісі жөніндегі орынбасары

2020 жыл

 ***Жаңартылған білім беру мазмұнында педагогтың***

 ***кәсіби құзырлылығын жетілдіру***

 Педагогтың кәсіби өсуі-білім берудің

жаңа сапасын қамтамасыз етудің

басты шарты

 Қазақстан Республикасында 2011-2020 жылдарға арналған білім беруді дамытудың мемлекеттік бағдарламасында “12 жылдық оқыту моделіне көшуді білім беру мазмұнын жаңғыртумен қоса жұргізу, білімдік шоғырланудан нәтижеге бағытталған құзреттілік тұрғыға көшу” деп көрсетілген. Әлемдік тәжірибе көрсеткендей білім берудің жаңа сапасына қол жеткізуге шешуші құзыреттіліктерді қалыптастыруды, тұлғаны әлеуметтендіруді,бейіндік оқытуды,көптілдікті қамтамасыз ету арқылы мүмкін болады.

 Мектептегі басты тұлға мұғалім екендігі баршамызға мәлім.Тіпті қазіргі технологиялар ерекше дамыған заманның өзінде білім сапасын қамтамасыз етудегі мұғалім ролін еш нәрсемен ауыстыруға болмайтындығы анық. Білімді ұрпақты, бәсекеге қабілетті мамандарды білімді де білікті мұғалімдер ,жан-жақты кемел ұстаздар ғана тәрбиелеп шығара алады.

 Мұғалімнің кәсіби құзыреттілігі-оның жан-жақты білімінен ұстаздық шеберлігімен,оқытудың жаңа әдістерін меңгерумен өлшенеді. Мұғалім қаншалықты білімді,шығармашыл болса оның құзыреттілік аясы да соғұрлым кең болмақ. “Құзыреттілік” ұғымы педагогика саласында тұлғаның субъектілік тәжірибесіне ерекше көңіл аудару нәтижесінде ендіріліп отырған ұғым. Құзырлылық-белгілі сала бойынша жан-жақты хабардар,білгір деген мағынаны қамти отырып, қандай да бір сұрақтар төңірегінде беделді шешім шығара алады дегенді білдіреді.

 “Құзырлылық”- тек кәсіби білімі емес,тұлғаның жалпы мәдениеті мен шығармашылық әлеуетін дамыту қабілеті. Сондықтан бүгінгі ұстаз тек кәсіби білімін толықтырып қана қоймай, үнемі шығармашылықпен жұмыс жасауы қажет. Ал шығармашылықпен жұмыс жасау үшін мұғалім өзінің кәсіби біліктілігін арттырып отыруы қажет.Мұғалімнің өз кәсіби қызметтерін шығармашылықпен атқаруына әр деңгейдегі әдістемелік жұмыстарды иновациялық бағытта ұйымдастырып өткізудің ықпалы мол. Біліктілігін арттырушымұғалім өзінің білімін,жалпы дүниетанымын кәсіби және әдіснамалық деңгейін жоғарлатады,әдістемелік сауаттылығын жетілдіреді.Ең бастысы бұл білімдер мен білік дағдыларды құзырлылық ұстанымдарының талаптарына сәйкесдерінің меңгеруі және сол жолдар арқылы өздерінің ойлау жүйесін,шығармашылығын өнертапқыштығын, рефлекциялық машығының дамуына жол ашады.

Сол кезде ғана мұғалімнің өзіне-өзі баға беру деңгейі артып, өзін-өзі баға беру деңгейі артып,өзін-өзі анықтап,үздіксіз өзін-өзі дамытуға деген қажеттілік туады.

 Даму да,білім де ешбір адамға қолдан беріле салмайды. Кімде кім оған қол жеткізгісі келсе әрекет етуі, күш салуы қажет. Бұл тұрғыдан алғанда кез келген білім- ол өз бетінше білім алу. Шығармашылық әлеуеттің дамуы өз білімін көтеруге негіз болады.Мұғалім шығармашылық әлеуетін дамыта отырып,өзінің құзыреттілік аясын кеңітеді.Кәсіби құзіретті еңбек деп мұғалімнің педагогикалық әрекетті өте жоғары деңгейде атқара алуы,педагогикалық қарым-қатынасқа түсе алуы нәтижесінде оқушылардың білімділік және тәрбиелік деңгейінің жоғары болуы деп санаймыз.

 Мұғалім –ақпараттанушы емес, оқушының жекетұлғалық және интеллектуальды дамуын жобалаушы. Ал мұғалімнен жоғары құзырлылықты,ұйымдастырушылық қабілеттілікті,оқушыларды қазіргі қоғамның түбегейлі өзгерістеріне лайық бейімдеу,олардың зеттеушілік дағдыларын дамыту бағыттарын талап етеді. Қазіргі кезеңде болашақ маманның кәсіби құзыреттілігінің даму үрдісіндегі мазмұны мен құрылымы анықталды.

 Мұғалімнің кәсіби құзырлылығы,оның өзіне деген сенімділігінен, кәсіби қызметте өзін-өзі көрсетуінен басталады.Осыдан барып жетіктік іс-әрекеттің формасы,үлгісі (идеалы) ретінде көрініс табады.Жақсы мұғалім-бұл қай кезде де ең алдымен кәсіби деңгейі жоғары,интеллектуалдық,

шығармашылық әлеуеті мол тұлға.Ол оқытудың жаңа технологияларын өмірге ендіруге дайын, оқу-тәрбие әсіне шынайы жанашырлық танытатын қоғамның ең озық бөлігінің бірі деп есептеледі.

 Шығармашылық әлеуеті дамыған мұғалім өз кәсібін жете меңгеріп қана қоймай, өзін-өзі жан-жақты дамытуға қол жеткізеді. Нәтижесінде мұғалім кәсіби құзіреттілікке қол жеткізеді. Мұғалімнің кәсіби құзырлылығы-бүгінгі ғасыр талабына сай белгілі бір нәтижеге бағытталған білім берудің негізі болмақ.

Бүгінгі заман талабы-жан-жақты дамыған, өзіндік “мені” қалыптасқан “тұлға” тәрбиелеу. Осындай биік нәтижеге қол жеткізуді- кәсіби құзыреттілігі жоғары мұғалім ғана жүзеге асырмақ.

 ***Жаңа заманауи зерттеулерге сәйкес келетін нәтижелер тұрғысынан құзыретті мұғалім моделін түсінуде бір тұжырымға келу.***

* Сапалы оқытуды анықтау үшін әдетте қолданылатын критерийлерді сыни тұрғыдан ойластыру
* Құзыретті мұғалімге қажетті қасиеттер мен дағдылар тізімін жасау үшін мұғалімдердің бірлескен жұмысын насихаттау
* Мұғалімнің мінсіз мұғалім туралы қалыптасқан ұстанымдарын зерттеу.
* Мұғалімдердің нәтижелерін деректерімен салыстыру.
* Мұғалімдердің мектептегі кеңесін құру
* Жұмыс нәтижесі мен кәсіби іскерлігін дамыту

***Педагог мамандардың құзыреттілігін қалыптастырудың 8 деңгейін қарастыруға болады.***

 Мұғалімнің кәсіби құзіреттілігі мәселесіне баса назар аудару керек. “Мұғалімнің кәсіби құзыреттілігіне не жатады?” деген сұраққа жауап бермес үшін, кәсіби құзыреттілік терминінің мәнін ашып алайық. Кәсіби құзыреттілік- жеке тұлғаның кәсіби іс-әрекетті атқаруға теориялық және практикалық әзірлігі мен қабілеттілігінің бірлігі. Осыдан кәсіби құзыреттілік ұғымына мұғалімге тән болуы тиіс барлық қасиеттер мен қабілеттер кіретіндігін анықтау қиын емес.Яғни, мұғалімнің білім-білік дағдылары,өз мамандығына қатысты білімдер жүйесі, жұмыс істеу шеберлігі, мәдениеті,психологиялық қасиеттері,қарым-қатынас стилі,педагогикалық такт,әдеп тағы басқаларды жатқызамыз.

 ***Мұғалім қызметіне өз кәсіби құзыреттілігін жетілдіре отырып жетістікке жетудің алғы шарттары:***

* Сырт кескін-келбеті;
* Пәндерді сабақтан тыс ақпараттармен қамтамасыз ету;
* Мінез-құлқы;
* Пайымдау мүмкіндіктері;
* Оқу процесінде қарым-қатынас мәдениетін сақтай білуі;
* Әзіл- қалжыңға мән бере білуі;
* Оқушылардың жеткен жетістіктерін мақұлдай,қолдай білуі;
* Шыдамдылық және төзімділік;
* Басқалардың пікірін сыйлай білу;
* Еркіндік,икемділік;
* Кез-келген жағдаятты оңтайлы бағытта шешуге арналған әдіс-тәсілдерді тиімді пайдалана алу;
* Балалардың қызығушылығына қарай әрекет ете білу дағдысы.

 Сыни тұрғыдан ойлау білім беруді дамыту үшін маңызды болып табылатын қазіргі ең басты педагогикалық түсінік. Бұл модуль оқушылардың да ,мұғалімдердің де сыни тұрғыдан дамытуды саналы және оймен қабылдауын көздейді. Сыни түсінік сыни әрекетке әкеледі. Сыни тұрғыда ойлау – мұғалімнің бағыттауымен оқушының өз бетімен білімді игеруге,бір-бірімен қарым-қытынас жасауға тәрбиелейді.Ол іс-әрекеттер оқушылардың еркін ойлауын,ақыл-ойын дамыту,ұжымдық – іс-әрекетке тәрбиелеу,жан-жақты іздену,өз ойын жеткізу,өздерін бағалау, уақыт үнемдеуге бағытталады. Осыған байланысты әрбір ұстаз сабақта оқушыларды сыни әрекетке жетелейтін стратегияларды пайдалануды қолдана отырып,білім беруде жақсы нәтижеге жететінін байқауға болады. Сапалы білім беру мұғалім бейнесімен танылатын сан алуан элементтер арасындағы байланыс болып табылады.

 ***Сыни тұрғыдан ойлау теориясы негізінде мұғалімдер оқытудың мынадай басты ерекшеліктерін дағдыға айналдырудың маңызы зор:***

 ХХІ ғасыр- құзыреттілік педагогикасы тұрғысынан қарағанда мұғалім – координатор,ұйымдастырушы,жоспарлаушы,режиссер және серіктес. Мұғалім заманауи сабақтың менеджері.

Құзыретті педагог өмір бойы оқу,өмір бой білім алу принципіне сәйкес рухани кемелдену мен қатар кәсіби кемелдену арқылы акмеологиялық деңгейге жету үшін алға ұмтылатын жетілген,жоғары жауапкершілікті,гуманистік тұрғыдағы әлеуметтік белсенділік пен басқаларға қамқор бола білетін,өзін –өзі іске қоса алатын креативті,жаңашыл тұлға.

Мектеп - үйрететін орта, оның жүрегі мұғалім. Өзгермелі қоғамдағы жаңа формация мұғалімі педагогикалық құралдардың барлығын меңгерген, тұрақты өзін-өзі жетілдіруге талпынған, рухани дамыған, толысқан шығармашыл тұлға құзыреті. Жаңа формация мұғалімі табысы,біліктері арқылы қалыптасады,дамиды.

 ***Нарық жағдайында мұғалімге қойылатын талаптар:***

* Бәсекеге қабілеттілігі
* Білім беру сапасының жоғары болуы
* Кәсіби шеберлігі
* Әдістемелік жұмыстағы шеберлігі

***Кәсіби құзыретті мұғалімнің бойында болу керек құндылықтар:***

* Мұғалім сыныптағы өзінің жеке құзыреттілігіне ерекше назар аударуға тиіс
* Мектепте тиімді мұғалім болу үшін мұғалімдер біліктілігін арттыруға тиіс
* Мұғалімдер бәрінен бұрын өз оқушыларының жетістіктеріне көңіл бөлуге тиіс
* Мұғалім жастарды өркениетті және демократиялық өмір салтына баулу арқылы қоғамды өзгертуге тиіс. Сонда эмоция,фантазиясы бар,тәуекелшіл,жобалаушы,әртіс, импровизатор, сыни тұрғыдан ойлай білетін педагог кәсіби құзыретті мұғалім болмақ.

 Заман ағысына сай біліммен қаруланған ой-өрісі жоғары,зерделі,жан-жақты дамыған маман-уақыт талабы.

 “Мұғалімдер-қоғамның ең білімді,ең отаншыл,білгілеріңіз келсе, ең “сынампаз” бөлігі болып табылады”,-деп Елбасы Н.Ә.Назарбаев бекер айтпаса керек. Сондықтан да елімізге білікті маман,өз ісінің шебері керек.